Tarbijakaitse ja Tehnilise Järelevalve Ameti

2025 aasta

**sidekaablitaristule juurdepääsu hulgiturul**

**märkimisväärse turujõuga ettevõtja tunnistamise ja**

**kohustuste kehtestamise**

**otsuse**

**LISA 1**

**MÕISTED JA LÜHENDID**

|  |  |
| --- | --- |
| Aadressiobjekt | Geograafiline aadressiobjekt (edaspidi aadressiobjekt) on maaga seotud objekt, millele on määratud aadress või millele aadressi määramise kohustus või võimalus tuleneb õigusaktist ning millel on aadressiobjekti identifikaator ehk ADS-OID. Peamiselt on need adresseeritud maaüksused, hooned ja hooneosad (sh korterid), vt ka <https://maaamet.ee/ruumiandmed-ja-kaardid/aadressid-ja-kohanimed/aadressiandmete-kasiraamat/1-moisted> |
| Alamtoru | Alamtoru on sidetorusse paigaldatud toru, millesse saab paigaldada sidekaabli sh mikro- ja/või multitoru. |
| EK | Euroopa Komisjon, vt ka <https://ec.europa.eu/info/index_et> |
| EK 2014 turgude soovitus | Euroopa Komisjoni soovitus 2014/710/EL, 9. oktoober 2014, elektroonilise side sektori asjaomaste toote- ja teenuseturgude kohta, mis vastavalt Euroopa Parlamendi ja nõukogu direktiivile 2002/21/EÜ (elektrooniliste sidevõrkude ja -teenuste ühise reguleeriva raamistiku kohta) vajavad eelnevat reguleerimist, viide allikale: <https://eur-lex.europa.eu/legal-content/ET/TXT/?uri=CELEX:32014H0710> |
| EK 2018 turgude suunis | Euroopa Komisjoni teatis 2018/C 159/01, suunised turuanalüüsi ja märkimisväärse turujõu hindamise kohta vastavalt ELi elektrooniliste sidevõrkude ja -teenuste reguleerivale raamistikule, viide allikale: <https://eur-lex.europa.eu/legal-content/EN-ET/TXT/?uri=CELEX:52018XC0507(01)> |
| EK 2020 turgude soovitus | Euroopa Komisjoni soovitus (EL) 2020/2245, 18. detsember 2020, elektroonilise side sektori asjaomaste toote- ja teenuseturgude kohta, mis vastavalt Euroopa Parlamendi ja nõukogu direktiivile (EL) 2018/1972 (millega kehtestatakse Euroopa elektroonilise side seadustik) vajavad eelnevat reguleerimist, viide allikale: <https://eur-lex.europa.eu/legal-content/EN-ET/TXT/?uri=CELEX:32020H2245> |
| EK 2020 turgude soovituse selgitavad märkused | *COMMISSION STAFF WORKING DOCUMENT EXPLANATORY NOTE Accompanying the document COMMISSION RECOMMENDATION on relevant product and service markets within the electronic communications sector susceptible to ex ante regulation in accordance with Directive (EU) 2018/1972 of the European Parliament and of the Council of 11 December 2018 establishing the European Electronic Communications Code, Brussels, 18.12.2020*  *SWD(2020) 337 final* [*https://nkom.no/ekom-markedet/markeder/markeder-som-reguleres/\_/attachment/download/e804f701-e342-448d-95f9-0b81f4b5d144:b3bff2ccf56262242fdd0f242205cf2ab0335fb0/Kommisjonens%20Explanatory%20Note%20til%20anbefalingen%20av%2018.%20desember%202020.pdf*](https://nkom.no/ekom-markedet/markeder/markeder-som-reguleres/_/attachment/download/e804f701-e342-448d-95f9-0b81f4b5d144:b3bff2ccf56262242fdd0f242205cf2ab0335fb0/Kommisjonens%20Explanatory%20Note%20til%20anbefalingen%20av%2018.%20desember%202020.pdf) |
| EK 2024 kohustuste soovitus | Euroopa Komisjoni soovitus (EL) 2024/539, 6. veebruar 2024, gigabitiühenduvuse regulatiivse edendamise kohta (edaspidi ka EK 2024 soovitus), viide allikale <https://eur-lex.europa.eu/eli/reco/2024/539> ; |
| EL | Euroopa Liit, vt ka <https://european-union.europa.eu/index_et> |
| Elisa | Elisa Eesti AS - 25.10.2022 a. kanti äriregistrisse Elisa Teleteenused AS ja Elisa Eesti AS ühinemine. Ühendava ühingu ärinimi Elisa Eesti AS, viide allikale <https://www.elisa.ee/et/uudised/elisa-ettevotete-uhinemine-joustus-25102022> |
| ESS | Elektroonilise side seadus, viide allikale <https://www.riigiteataja.ee/akt/127022022003?leiaKehtiv> |
| ESS-i turuanalüüsi määrus | ESS § 44 alusel sätestab turuanalüüsi teostamise korra ja reguleeritava MTE teenuse näidispakkumise koosseisu ettevõtlus- ja infotehnoloogiaministri 16.12.2021 määrus nr 78, vt ka <https://www.riigiteataja.ee/akt/118122021004> |
| Euroopa Sideamet | Euroopa Sideametiks on BEREC (*Body of European Regulators for Electronic Communications*), kelle õiguslik alus on sätestatud Euroopa Parlamendi ja nõukogu 11. detsembri 2018. aasta määruses (EL) 2018/1971, vt ka <https://www.berec.europa.eu/en> |
| Hulgiturg 1 | Sidevõrgule kohaliku juurdepääsu hulgiturg |
| Hulgiturg 2 | Sidevõrgu spetsiaalsetele võimsustele juurdepääsu hulgiturg |
| Hulgiturg 3b | Sidevõrgule keskse juurdepääsu hulgiturg |
| Järgmine turuanalüüs | Vastavalt ESS § 442 lõikele 1 teostab TTJA turuanalüüsi regulaarselt, kuid mitte harvem kui kord viie aasta jooksul. Seega järgmine turuanalüüs leiab aset üldjuhul viis aastat pärast käesoleva turuanalüüsi kinnitamist TTJA poolt. |
| Juurdepääsuvõrk | Koosneb peamiselt kliendiliinidest (ESS §2 lg14) ja kliendiliinide jaotuspunktidest, mis ühendavad sidevõrgu lõpp-punkte (ESS §2 lg70) kohalike võrgusõlmedega (peajaotajatega). |
| Kaablikanalisatsioon | Sidetoru, üldjuhul välise läbimõõduga ≥ 50 mm. |
| MTE | Märkimisväärse turujõuga ettevõtja (ESS 45 lg 2) - sideettevõtja, kes omab eraldi või ühiselt koos teiste ettevõtjatega märkimisväärset turujõudu, mis võimaldab tal tegutseda märkimisväärsel määral sõltumatult konkurentidest, lepingupartneritest ja lõppkasutajatest. |
| Multitoru | Sidetoru liik, mille väline läbimõõt on üldjuhul < 50 mm ja mis sisaldab mikrotorusid, mille väline läbimõõt on üldjuhul ≤ 16 mm. |
| Paigalduskoht | Sidekaabli ja/või alamtoru paigaldamiseks ette nähtud koht (kanal) sidetorus ja/või sidepostil. Samuti sidekaabli paigaldamiseks ette nähtud koht (kanal) alamtorus. |
| Paigalduskoha taastamise remont | Sidekaabli paigaldamiseks taotletud vaba paigalduskoha taastamiseks vajalik sidetoru kahjustuse remontimine. Selline remont seisneb üldjuhul näiteks sidetoru survepesus või sidetoru läbivajunud koha lahti kaevamises ning toru läbitavuse takistuse eemaldamises ning taotletud täiendava sidekaabli või alamtoru paigaldamises ning toru purunenud koha taastamises näiteks poolitatava toruga. Selline remont ei eelda taotletud lõigus uue paralleelse sidetoru rajamist ja sinna olemasolevate sidekaablite ümbertõstmist. Selline remont sageli ei taga ka tulevastele taotlejatele piisavat vaba mahtu täiendavate sidekaablite ja/või alamtorude paigaldamiseks, kuna selle käigus sageli ei taastata toru algset tehnilist seisukord ega parendata seda, vaid luuakse ainult võimalus taotletud sidekaabli ja/või alamtoru paigaldamiseks. |
| Riigiabi määrused | Riigiabiga rajatud sidevõrkudele rakenduvates määrustes on sätestatud riigiabiga rajatud sidevõrkudele (sh sidekaablitaristutele) läbipaistva ja mittediskrimineeriva ning kuludele orienteeritud hinnaga juurdepääsu osutamise kohustused. Vastavad määrused on:  1) Regionaalministri 10.02.2011 määrus nr 3, vt <https://www.riigiteataja.ee/akt/119082015013?leiaKehtiv> .  2) Majandus- ja taristuministri 30.04.2015 määrus nr 37, vt <https://www.riigiteataja.ee/akt/122062017007?leiaKehtiv> .  3) Ettevõtlus- ja infotehnoloogiaministri 11.06.2018 määrus nr 30, vt  [https://www.riigiteataja.ee/akt/114062018004 .](https://www.riigiteataja.ee/akt/114062018004 .   2)  4) Väliskaubandus- ja infotehnoloogiaministri 27.08.2020 määrus nr 53, vt <https://www.riigiteataja.ee/akt/102092020002> .  5) Ettevõtlus- ja infotehnoloogiaministri 03.05.2022 määrus nr 35, vt <https://www.riigiteataja.ee/akt/106052022011?leiaKehtiv> . |
| Sidekaablitaristu | Sidekaablite paigaldamise tarbeks rajatud sidevõrgu füüsiline taristu, näiteks pinnases sidetorud olenemata läbimõõdust ja tehnoloogiast (sh multitorud) ning maapealsed sidepostid. |
| Sidekaablitaristule juurdepääsu hulgiturg | Sidekaablite paigaldamiseks sidevõrgu füüsilisele taristule juurdepääsu hulgiturg. Käesolevas otsuses nimetatakse ka STJ hulgiturg. |
| Sidepost | Post, mille peamine otstarve on sidekaablite paigaldamise võimaldamine. |
| Sidetoru | Toru, mille peamine otstarve on sidekaablite paigaldamise võimaldamine, sh kaablikanalisatsioon, multitoru, mikrotoru. Muu hulgas hõlmab sidetoru hoonesse sisenevat sidetoru, see on sidetoru, mis on ühendatud hoonega ja mis võimaldab sidekaabli ja/või alamtoruga jõuda hoonesisese füüsilise taristuni. |
| Sidetorudele juurdepääsu kuutasude arvestamise kulubaas | Kulubaas, mille alusel Telia arvestab kuutasud sidetorus paigalduskohtade rendi teenusele vastavalt käesolevas otsuse lisa 4 ptk 6.4 kehtestatud hinnaarvestuse kohustusele. |
| Sidevõrgule kohaliku juurdepääsu hulgiturg | EK 2020 soovituse kohaselt sidevõrgu kohaliku juurdepääsu hulgiturg, kus on peamiseks teenuseks kliendiliinile juurdepääs (selle rent) teisele sideettevõtjale ning vajadusel tugiteenuseks sidetorule juurdepääsu hulgiteenus, vt ka <https://eur-lex.europa.eu/legal-content/EN-ET/TXT/?uri=CELEX:32020H2245>. Nimetatakse ka hulgiturg 1. |
| Sidevõrgule keskse juurdepääsu hulgiturg | EK 2014 soovituse kohaselt sidevõrgu keskse juurdepääsu hulgiturg, kus on peamiseks teenuseks sidevõrgu keskselt tasemelt (ülekandevõrgust) kuni sidevõrgu lõpp-punktini (juurdepääsuvõrgus) virtuaalselt eraldatud internetiühendusele (bitivoole) juurdepääsu hulgiteenus (täpsemalt bitivoo rent teisele sideettevõtjale), vt ka <https://eur-lex.europa.eu/legal-content/ET/TXT/?uri=CELEX:32014H0710>. Nimetatakse ka hulgiturg 3b. |
| Sidevõrgu erivõimsustele juurdepääsu hulgiturg | EK 2020 soovituse kohaselt sidevõrgu erivõimsustele juurdepääsu hulgiturg, kus on peamiseks teenusteks IP-VPN-le, Ethernet-VPN-le ja püsiliinidele juurdepääs vt ka <https://eur-lex.europa.eu/legal-content/EN-ET/TXT/?uri=CELEX:32020H2245>. Nimetatakse ka hulgiturg 2. |
| STJ hulgiturg | Sidekaablitaristule juurdepääsu hulgiturg |
| Suuremõõtmeline sidetoru | Sidetoru välise läbimõõduga ≥ 50 mm. |
| TD HC FDC | Ülevalt-alla täielikult jaotatud ajalooliste kulude arvestamise meetod ehk TD HC FDC (*top-town full distributed historical costs*) meetod |
| Tehniline reserv | Tehniline reserv on sidekaabli avarii- ja remontöödeks ette nähtud paigalduskoht pinnases sidetorus või selle alamtorus. |
| Telia | Telia Eesti AS |
| TTJA | Tarbijakaitse ja Tehnilise Järelevalve Amet, vt ka [www.ttja.ee](http://www.ttja.ee) |
| TTJA 2017 hulgituru 1 otsus | TTJA 16.06.2017 otsus nr 1-10/17-228 sidevõrgule kohaliku juurdepääsu hulgiturul valdkonnaspetsiifilise regulatsiooni kehtestamise kohta, viide allikale: <https://www.ttja.ee/ariklient/side-ja-meediateenused/sideteenused/sideturg#fuusiline-juurdepaas> |
| TTJA 2017 hulgituru 3b otsus | TTJA 16.06.2017 otsus nr 1-10/17-227 sidevõrgule kohaliku juurdepääsu hulgiturul valdkonnaspetsiifilise regulatsiooni kehtestamise kohta, viide allikale: <https://www.ttja.ee/ariklient/side-ja-meediateenused/sideteenused/sideturg#lairiba-juurdepaas-f> |
| TTJA 2021 hulgituru 1 otsuse eelnõu | 2021 aasta märtsis rahvusvahelisel konsultatsioonil olnud TTJA otsuse eelnõu sidevõrgule kohaliku juurdepääsu hulgiturul valdkonnaspetsiifilise regulatsiooni kehtestamise kohta, viide allikale: <https://circabc.europa.eu/ui/group/2328c58f-1fed-4402-a6cc-0f0237699dc3/library/c565c8d6-d666-4981-b55d-fcaaaf533f65> |
| TTJA 2023 STJ hulgituru otsuse kavand | 2023 aasta jaanuaris riigisisesel konsultatsioonil olnud TTJA otsuse kavand sidekaablitaritule juurdepääsu hulgiturul valdkonnaspetsiifilise regulatsiooni kehtestamise kohta (koostatud 07.12.2022), viide allikale: <https://www.ttja.ee/ariklient/ametist/avalikud-konkursid/avalikud-konkursid-ja-arutelud#sidekaabli-fuusilise> |
| TTJA 2024 STJ hulgituru otsuse kavand | 2024 aasta juunis riigisisesel konsultatsioonil olnud TTJA otsuse kavand sidekaablitaritule juurdepääsu hulgiturul valdkonnaspetsiifilise regulatsiooni kehtestamise kohta (koostatud 21.05.2024), viide allikale:  <https://www.ttja.ee/ariklient/ametist/avalikud-konkursid/avalikud-konkursid-ja-arutelud#sidekaablitaristule-> |
| TTJA 2024 hulgituru 1 ja 3b otsuse kavand | 2024 aasta septembris riigisisesel konsultatsioonil olnud TTJA otsuse kavand sidevõrgule kohaliku ja keskse juurdepääsu hulgiturul valdkonnaspetsiifilise regulatsiooni kehtestamise kohta (koostatud 16.08.2024), viide allikale: <https://www.ttja.ee/ariklient/ametist/avalikud-konkursid/avalikud-konkursid-ja-arutelud#sidevorgule-kohaliku> |
| Tuumvõrk | Sidevõrgu tehniliste seademete kogu, mis ühendab sideettevõtja ülekandevõrke ning mille kaudu on sideettevõtja sidevõrk ühendatud teiste sideettevõtjate sidevõrkudega. |
| Valdkonnaspetsiifiline regulatsioon | ESS ptk 5 kohane sideteenuse turgude ette vaatava (*ex-ante*) valdkonnaspetsiifilise reguleerimise eesmärk (ESS § 40) on tagada konkurentsi soodustamisega sideteenuse osutajate paljusus, nende võrdne ja mittediskrimineeriv kohtlemine ning osutatavate teenuste kvaliteet ja kättesaadavus lõppkasutajatele. Valdkonnaspetsiifilise regulatsiooni rakendamise menetlus koosneb järgmistest toimingutest: turu piiritlemine, piiritletud turul valdkonnaspetsiifilise regulatsiooni rakendamise põhjendatuse hindamine kolme kriteeriumi testi alusel, turuanalüüsi alusel MTE määramine või määramata jätmine, MTE-le kohustuste kehtestamine või olemasolevate kohustuste eemaldamine.  Otsuses on valdkonnaspetsiifilise regulatsiooni sünonüümina kasutatud ka mõistet *MTE regulatsioon*. |
| Väiksemõõtmeline sidetoru | Sidetoru välise läbimõõduga < 50 mm. Välisest läbimõõdust lähtudes liigituvad siia sageli ka multitorud. |
| Ülekandevõrk | Sidevõrgu tehniliste seadmete kogum (nt sidekaablid), mis ühendab juurdepääsuvõrke. |